Ferieturen ender i et mareridt, da Mias mand ændrer personlighed og bringer hele familien i fare. Det viser sig at Frederik har en hjernesvulst, der har indvirket på hans personlighed gennem længere tid. Og selv om Frederik bliver opereret, så skal Mia ikke regne med at få sin gamle mand tilbage. Men spørgsmålet er om hun overhovedet har lyst til at få ham tilbage? De sidste par år af deres ægteskab har uden tvivl været de bedste år; men var lykken sand, nu hvor den viser sig at være påvirket af en voksende svulst i Frederiks hjerne? Mia læser alt om hjerneskader og svulster, og det er som om også hun hen ad vejen ændrer personlighed. Samtidig har hun sine egne spekulationer over forholdet til teenagesønnen Niklas. Og da det viser sig at Frederik har begået bedrageri i stor stil under sin sygdom og måske skal i fængsel, truer verden med at bryde sammen. I en støttegruppe for pårørende møder hun advokaten Bernard, der også på flere planer har problematikken omkring hjerneskader tæt inde